
                 Bucureşti, 21.06.2017




                                         
                  Nr.4c-3/310/2017
AVIZ
asupra proiectului de Lege pentru modificarea art.1 alin.(3) şi (6) din Ordonanţa de urgenţă a Guvernului nr.193/2002 privind introducerea sistemelor moderne de plată



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci, care este sesizată în fond, cu proiectul de Lege pentru modificarea art.1 alin.(3) şi (6) din Ordonanţa de urgenţă a Guvernului nr.193/2002 privind introducerea sistemelor moderne de plată, transmis cu adresa nr. P.L.x. 227 din 12 iunie 2017, înregistrat sub nr.4c-3/310 din 13 iunie 2017.



Consiliul Legislativ, cu avizul nr.216/05.04.2017, avizează favorabil propunerea legislativă cu observaţii şi propuneri.


Guvernul României, prin actul nr.673/DPSG/12.05.2017, susţine adoptarea iniţiativei legislative sub rezerva însuşirii observaţiilor formulate.



Senatul, în calitate de primă Cameră sesizată, a adoptat proiectul de lege cu amendamente în şedinţa din 6 iunie 2017.



Proiectul de lege are ca obiect de reglementare modificarea alineatelor (3) şi (6) ale articolului 1 din Ordonanţa de urgenţă a Guvernului nr.193/2002 privind introducerea sistemelor moderne de plată, aprobată cu modificări şi completări prin Legea nr.250/2003, cu modificările şi completările ulterioare, în sensul extinderii sferei comercianţilor care au obligaţia de a accepta ca mijloc de plată cardurile.



Examinarea proiectului de lege a avut loc în şedinţa comisiei din 20 iunie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu un amendament admis prevăzut în anexă.


Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Anexă

A M E N D A M E N T  A D M I S
	Nr.

crt.
	Text OUG nr.193/2002, cu modificările şi completările ulterioare
	Text adoptat de Senat
	Amendament admis/Autor
	Motivaţia

	0
	1
	3
	4
	5

	3. 
	Art.1. - (3) Persoanele juridice care desfăşoară activităţi de comerţ cu amănuntul şi care realizează anual o cifră de afaceri mai mare de 10.000 de euro în echivalent lei au obligaţia să accepte ca mijloc de plată şi cardurile de debit şi cardurile de credit.
(modificat prin Legea nr.209/2016)


	„(3) Persoanele juridice care desfăşoară activităţi de comerţ cu amănuntul şi/sau cu ridicata, aşa cum acestea sunt definite de Ordonanţa Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare, precum şi cele care desfăşoară activităţi de prestări servicii, care realizează anual o cifră de afaceri mai mare de 10.000 de euro în echivalent lei au obligaţia să accepte ca mijloc de plată şi cardurile de debit şi cardurile de credit. Prin activitatea de prestări servicii, în sensul prezentului alineat, se înţelege operaţiunea definită la art.271 alin.(1) din Legea nr.227/2015 privind Codul fiscal, cu modificările şi completările ulterioare.



	1. Alineatul (3) al articolului 1 se modifică şi va avea următorul cuprins:

„(3) Persoanele juridice care desfăşoară activităţi de comerţ cu amănuntul şi care realizează anual o cifră de afaceri de 50.000 de euro în echivalent lei au obligaţia să accepte ca mijloc de plată şi cardurile de debit şi cardurile de credit.”
Dep.Cristina-Mădălina Prună - USR
	


PREŞEDINTE,
Iulian Iancu
Consilier parlamentar, Isabela Patricia Robe

